b'\n_START_ARTICLE_\nRiquewihr\n_START_SECTION_\nGeografija\n_START_PARAGRAPH_\nRiquewihr je samo 11 km oddaljen od Colmarja, 70 km od Strasbourga in nekaj minut od drugih alza\xc5\xa1ki vasi, kot so Ribeauville, Hunawihr, Eguisheim ali Kaysersberg. Le\xc5\xbei ob vhodu v gozdnato dolino, ki jo pred severnimi vetrovi varuje Schoenenbourg. Nekoliko \xc5\xa1trli nad ravnino Alzacije in ponuja \xc4\x8dudovit razgled na dolino Rena, od Alp do Sselestata. Trije okoli\xc5\xa1ki hribi so logotip vinske kleti H\xc3\xbcgel in sinovi (Hugel et fils), ki je ena najve\xc4\x8djih dru\xc5\xbein pridelovalcev vina v Riquewihrju. Blago lokalno podnebje je zelo ugodno za gojenje vinske trte, strma pobo\xc4\x8dja s te\xc5\xbekimi tlemi ne ponujajo druge mo\xc5\xbenosti.\n_START_SECTION_\nZgodovina\n_START_PARAGRAPH_\nV 8. stoletju je Frank po imenu Richo ustanovil posestvo Richovilla, iz katerega sta se razvila vas in ime. V 10. do 11. stoletju je vas s pripadajo\xc4\x8dimi posestvi v de\xc5\xbeeli grofov Egisheim-Dabo (Dagsburg) pripadla Horbour\xc5\xa1kim grofom. Leta 1291 so obdali vas s prvim obzidjem. Leta 1320 je Riquewihr dobil mestne pravice. Leta 1324 je lastnik postal grof Ulrik W\xc3\xbcrttember\xc5\xa1ki. Leta 1397 se je grof Eberhard II. W\xc3\xbcrttember\xc5\xa1ki zaro\xc4\x8dil s Henriette von Montfaucon in leta 1407 poro\xc4\x8dil. Henriette je bila dedinja grofa Montb\xc3\xa9liarda. Od tedaj je bila sosednja grofija W\xc3\xbcrttemberg-M\xc3\xb6mpelgard na levem bregu premo\xc5\xbeenje dru\xc5\xbeine W\xc3\xbcrttemberg. Leta 1495 je grofija postala vojvodina. Vojvoda Georg W\xc3\xbcrttember\xc5\xa1ki je leta 1534 omogo\xc4\x8dil uvedbo Zwinglijeve verske reforme reformirane cerkve. Leta 1559 je Luter vojvodi Christophu W\xc3\xbcrttember\xc5\xa1kemu predstavil nauke, da bi zagotovil versko enotnost ob Renu. Mno\xc5\xbei\xc4\x8dno so odlo\xc4\x8dile vasi: Altweier, Beblenheim, grad Bilstein, Hunaweier, Mittelweier, Ostheim in Reichenweier. Tridesetletna vojna med letoma 1618\xe2\x80\x931648 je to obmo\xc4\x8dje precej opusto\xc5\xa1ila. Leta 1680 je Riquewihr pri\xc5\xa1el pod oblast Ludvika XIV., \xc4\x8deprav je ostal v lasti W\xc3\xbcrttember\xc5\xa1kih. Leta 1789 so se med francosko revolucijo dr\xc5\xbeavljani Riquewihrja pridru\xc5\xbeili Francoski republiki, leta 1796 so bili odvzeti W\xc3\xbcrttember\xc5\xa1kim in Riquewihr je postal del Francije.  Prebivalci so ve\xc4\x8dinoma protestanti._NEWLINE_Za novo leto 2014 je po\xc5\xbear v srednjeve\xc5\xa1kem sredi\xc5\xa1\xc4\x8du uni\xc4\x8dil ve\xc4\x8d zgodovinskih predal\xc4\x8dnih lesenih hi\xc5\xa1.'